I den kommende weekend er Aalborg Pirates arrangør af Continentel Cup i ishockey med deltagelse af et hold fra Polen, et hold fra Kazakhstan og det belarusiske hold HK Gomel, men her til aften har det internationale ishockeyforbund meddelt direktør hos Aalborg Pirates, Lars Laursen, at holdet fra Belarus ikke får indrejsetilladelse til at deltage i turneringen i Gigantium i Aalborg på grund af situationen i Ukraine. - Jeg er lettet over, at det er Det International Ishockeyforbund, IIHF, der har taget beslutningen om at udelukke holdet HK Gomel, udtaler Lars Laursen her til aften. Nu ser det ud til at turneringen kun bliver afviklet med tre hold, men her til aften var direktør Lars Laursen stadig i tvivl om holdet fra Kazakstan når frem til Aalborg, efter der er indført flyveforbud over både Rusland og Ukraine. Så spørgsmålet om, om holdet overhovedet kan nå frem til Aalborg er stadig uafklaret. - Lige nu her til aften ved vi faktisk ikke så meget om, hvad der skal ske, men vi må afvente til i morgen, når vi har talt med IIHF om, hvordan vi skal afvikle turneringen i weekenden. Lige nu arbejder vi med en turneringen med kun tre hold, siger Lars Laursen til TV2 Nord. Udelukkelsen af Rusland og Belarus fra international ishockey sker på ubestemt tid.

Referat:
Efter at det internationale ishockeyforbund har besluttet at udelukke både russiske og belarusiske hold fra internationale kampe og turneringer er der ændringer i weekendens Continental Cup, der skal afholdes i Gigantium i Aalborg.